**รายงานการประชุม**

**คณะกรรมการพิจารณาการก่อสร้างสิ่งล่วงล้ำลำน้ำจังหวัดอ่างทอง**

**ครั้งที่ ๕/2560**

**วันศุกร์ที่17พฤศจิกายน ๒๕60 เวลา 10.00 น.**

**ณ ห้องประชุมป่าโมก ชั้น ๒ศาลากลางจังหวัดอ่างทอง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นายประมวล มุ่งมาตร รองผู้ว่าราชการจังหวัดอ่างทอง(ประธาน)
2. นางสาวชไมพร อำไพจิตร หัวหน้าสำนักงานจังหวัดอ่างทอง
3. นางสาวมาลี ศรีรัตนธรรม ผู้อำนวยการสำนักงานทรัพยากรธรรมชาติ

และสิ่งแวดล้อมจังหวัดอ่างทอง

1. นายสุธี หนูพ่วง แทน เจ้าพนักงานที่ดินจังหวัดอ่างทอง
2. นายสุพร นิยมเนตร์ แทน ธนารักษ์พื้นที่อ่างทอง
3. นายชุมพล นามสังข์ แทน ปลัดจังหวัดอ่างทอง
4. นายสมชาย ไพรวรรณ์ แทน โยธาธิการและผังเมืองจังหวัดอ่างทอง
5. นายอภิชาติ มุขประดับ แทน นายแพทย์สาธารณสุขจังหวัดอ่างทอง
6. นายยุทธชัย จิตอารีรัตน์ แทน ผู้อำนวยการสำนักงานเจ้าท่าภูมิภาคสาขาอยุธยา
7. นายชัยวัฒน์ ลือเดช แทน ผู้อำนวยการโครงการชลประทานอ่างทอง
8. นายศักดิ์ดา บรรดาศักดิ์ นายอำเภอเมืองอ่างทอง
9. นายธนกร เสาเกลียว แทน นายอำเภอไชโย
10. นายสิริพงศ์ สุเมฆะกุล นายกองค์การบริหารส่วนตำบลบ้านอิฐ
11. นายสำเนา อยู่สบาย แทน นายกองค์การบริหารส่วนตำบลชัยฤทธิ์
12. นางสาววีรวรรณ จันทนเสวี ผู้อำนวยการกลุ่มงานยุทธศาสตร์และข้อมูลเพื่อ

การพัฒนาจังหวัดสำนักงานจังหวัดอ่างทอง

**ผู้เข้าร่วมประชุม**

1. นายกิตติศักดิ์ หาญใจไทย เจ้าหน้าที่สำนักงานเจ้าท่าภูมิภาคสาขาอยุธยา
2. นายวรพงศ์ เกตุดิษฐ์ นักวิเคราะห์นโยบายและแผนปฏิบัติการ สำนักงาน

จังหวัดอ่างทอง

1. นายวิญญู ยงสืบชาติ ผู้แทนบริษัท ขนส่งน้ำมันทางท่อ จำกัด
2. นายจำเป็น ดวงจร ที่ปรึกษาโครงการฯ
3. นายพงศภัค ศรีสุกใส ที่ปรึกษาโครงการฯ
4. นายลำพูน มนยกิจ ผู้ประสานงาน บริษัท ขนส่งน้ำมันทางท่อ จำกัด

**/ระเบียบวาระ ...**

**ระเบียบวาระที่ ๑** **เรื่องที่ประธานแจ้งให้ที่ประชุมทราบ**

**ประธาน** ด้วยบริษัท ขนส่งน้ำมันทางท่อ จำกัด โดยนายเจริญ จารุไสลพงษ์ มีความประสงค์

ขอหนังสือรับรองของจังหวัดอ่างทองว่า การก่อสร้างโครงการขยายระบบท่อขนส่ง ผ่านคลองธรรมชาติ จำนวน ๔ แห่ง ประกอบด้วย(๑) คลองทุ่งนา ตำบลบ้านอิฐ อำเภอเมืองอ่างทอง (๒) คลองบางแก้ว ตำบลตลาดกรวด อำเภอเมืองอ่างทอง (๓) คลองบางศาลา ตำบลชัยฤทธิ์ อำเภอไชโย (๔) คลองมหานาม ตำบลไชยภูมิ อำเภอไชโยไม่เป็นอุปสรรคต่อแผนพัฒนาจังหวัด ผังเมืองรวม และการรักษาสภาพแวดล้อมของจังหวัด

จึงได้เชิญคณะกรรมการฯ สำรวจพื้นที่ก่อสร้าง และร่วมประชุมเพื่อพิจารณาถึงผลกระทบที่จะเกิดขึ้นจากการอนุญาตให้ก่อสร้างสิ่งล่วงล้ำลำน้ำ ในพื้นที่จังหวัดอ่างทอง

ในวันนี้

**มติที่ประชุม** รับทราบ

**ระเบียบวาระที่ ๒** **เรื่องเพื่อทราบ**

 **๒.๑ ข้อมูลรายละเอียดของการก่อสร้าง**

**ประธาน** เชิญผู้แทนบริษัท ขนส่งน้ำมันทางท่อ จำกัดชี้แจงรายละเอียดการก่อสร้างโครงการขยายระบบท่อขนส่ง ผ่านคลองธรรมชาติฯ

**ผู้แทนบ.ขนส่งน้ำมันฯ**  บริษัท ขนส่งน้ำมันทางท่อ จำกัด ก่อตั้งขึ้นตามมติคณะรัฐมนตรีเมื่อวันที่ ๒๑ พฤษภาคม ๒๕๓๔ เพื่อก่อสร้างและบริหารท่อขนส่งน้ำมัน โดยมีจุดมุ่งหมายลดจำนวนรถยนต์และรถไฟที่ใช้ขนส่งน้ำมันในเขตกรุงเทพ โดยเริ่มเปิดให้บริการขนส่งน้ำมันอย่างเป็นทางการเมื่อวันที่ ๕ มกราคม ๒๕๓๗

 ความเป็นมาของโครงการขยายระบบท่อขนส่งน้ำมันไปภาคเหนือที่จะขออนุญาตในวันนี้ เริ่มจากเมื่อวันที่ ๑๓ สิงหาคม ๒๕๕๘ คณะกรรมการนโยบายพลังงานแห่งชาติ (กพช.) มีมติให้ผู้ประกอบการรายเดิม หรือผู้ค้าน้ำมัน หรือเอกชนเป็นผู้ดำเนินการพัฒนาโครงการขยายระบบท่อส่งน้ำมันไปภาคเหนือและภาคตะวันออกเฉียงเหนือ เพื่อให้เกิดการแข่งขันอย่างเสรี โดยให้หน่วยงานของรัฐให้การสนับสนุนโครงการ และให้กระทรวงพลังงาน โดยกรมธุรกิจพลังงานและผู้สนใจร่วมกันพิจารณารายละเอียดโครงการฯ เพื่อให้ระบบการขนส่งน้ำมันของประเทศมีประสิทธิภาพและเกิดประโยชน์สูงสุด ต่อมาวันที่ ๓๐ กันยายน ๒๕๕๘ คณะรัฐมนตรีมีมติรับทราบมติ กพช. และเห็นชอบให้บริษัท ขนส่งน้ำมันทางท่อ จำกัด เป็นผู้ดำเนินโครงการ

 ท่อส่งน้ำมันที่จะดำเนินการก่อสร้างนี้ เชื่อมระหว่างคลังน้ำมันบางปะอิน กับคลังน้ำมันลำปาง ระยะทาง ๕๗๖ กิโลเมตร ปริมาณการขนส่งสูงสุด ๙,๐๐๐ ล้านลิตร/ปี ใช้เงินลงทุน ๙,๗๐๐ ล้านบาท คาดว่าจะก่อสร้างแล้วเสร็จปี พ.ศ.๒๕๖๒ การก่อสร้างจะใช้เทคนิคสองแบบ คือวิธีการขุดเปิด กับวิธีการเจาะลอด โดยการขุดเปิด ท่อส่งน้ำมันจะอยู่ต่ำกว่าระดับดินเดิมอย่างน้อย ๑.๕ เมตร ส่วนการเจาะลอด ท่อส่งจะอยู่ต่ำกว่าระดับถนน,ท้องคลองอย่างน้อย ๙ เมตร ซึ่งบริเวณพื้นที่ล่วงล้ำลำน้ำจะใช้วิธีการเจาะลอดทั้งหมด โดยบริเวณที่จะวางท่อส่งน้ำมันจะเว้นระยะห่างจากเขตทางหลวง ๕ เมตร ตามข้อกำหนดของกรมทางหลวง ขนาดท่อส่งที่ผ่านพื้นที่จังหวัดอ่างทองจะเป็นท่อขนาด ๑๔ นิ้ว คาดว่าจะเสร็จ ๓๐ ธันวาคม ๒๕๖๑ ในพื้นที่จังหวัดอ่างทองจะมีพื้นที่ล่วงล้ำลำน้ำอยู่ ๔ จุด คือ คลองทุ่งนา บริเวณ กม.๕๑+๑๕๐ – ๕๑+๒๐๐ คลองบางแก้ว บริเวณ กม.๕๑+๗๕๐ – ๕๒+๓๒๐ คลองบางศาลา กม.๕๗+๒๐๐ – ๕๗+๕๐๐ และคลองมหานาม บริเวณ กม.๖๕+๖๐๐ – ๖๖+๑๐๐

/ล้านลิตร ...

 บริษัทได้เตรียมแผนลดผลกระทบที่จะเกิดกับชุมชนในระหว่างก่อสร้าง โดยจะมีการติดตั้งป้ายเตือนและกันบริเวณพื้นที่ก่อสร้างให้ชัดเจน มีการฉีดพรมน้ำในพื้นที่ก่อสร้างเพื่อลดการฟุ้งกระจายของฝุ่น ปัดกวาด ล้างทำความสะอาดบนเส้นทางเมื่อมีสิ่งสกปรกตกหล่นบนพื้นถนน ปิดคลุมรถบรรทุกขนส่งวัสดุก่อสร้าง จัดเก็บโคลนที่เหลือจากการเจาะในสถานที่ที่ได้รับอนุญาตอย่างถูกต้อง จัดทำทางเชื่อมชั่วคราวเพื่อลดผลกระทบต่อชุมชน และหุ้มปลายท่อไดเสียเครื่องจักรเพื่อลดมลพิษทางอากาศ รวมทั้งมีแผนจัดการจราจรโดยจัดให้มีป้ายเตือนเป็นระยะๆ และจะมีศูนย์รับเรื่องร้องเรียนโครงการฯ ที่อำเภอไชโย บริเวณ กม.๖๐ บนถนนสายเอเชีย

**ประธาน**  กรรมการท่านใดมีข้อซักถามเพิ่มเติมหรือไม่

**นายอำเภอเมืองอ่างทอง**  อยากทราบว่าผู้ยื่นขออนุญาตก่อสร้างสิ่งล่วงล้ำลำน้ำในวันนี้ เป็นเจ้าของโครงการฯ หรือเป็นผู้รับเหมาโครงการฯ

**ผู้แทนบริษัท ขนส่งน้ำมันฯ** ขอชี้แจงว่า ผู้ที่นำเสนอโครงการเมื่อสักครู่คือวิศวกรโครงการฯ เป็นผู้รับเหมา ส่วนผู้ยื่นขออนุญาตคือบริษัท ขนส่งน้ำมันทางท่อ จำกัด เป็นเจ้าของโครงการฯ

**ประธาน**  การขนส่งน้ำมันทางท่อนี้จะใช้แรงดันในการส่งน้ำมันไปตามท่อใช่หรือไม่

**ผู้แทนบริษัท ขนส่งน้ำมันฯ** การขนส่งน้ำมันทางท่อจะใช้แรงดันน้ำมันไปตามท่อส่ง โดยจะมีจุดเพิ่มแรงดันตามแนวท่อส่งเป็นระยะๆ ไปจนถึงปลายทางที่ลำปาง

**ประธาน** เมื่อเสร็จสิ้นโครงการฯ แล้ว ต่อไปปริมาณรถขนส่งน้ำมันบนถนนจะลดลงใช่มั้ย

/**ผู้แทน ...**

**ผู้แทนบริษัท ขนส่งน้ำมันฯ** *บริษัทคาดว่าเมื่อโครงการนี้แล้วเสร็จ รถน้ำมันขนาดใหญ่ที่บรรทุกขนาด ๔ หมื่นลิตรขึ้นไปก็จะวิ่งบนถนนน้อยลง ลดปัญหาการทรุดตัวของถนน*

**ประธาน**  *ตามที่บริษัทให้ข้อมูลว่า เมื่อโครงการนี้แล้วเสร็จ ราคาน้ำมันในต่างจังหวัดจะมีระดับใกล้เคียงกับกรุงเทพฯ จะเป็นไปได้จริงหรือไม่*

**ผู้แทนบริษัท ขนส่งน้ำมันฯ** *เรื่องนี้บริษัทได้มีการหารือกับกรมธุรกิจพลังงานแล้ว เป็นการคาดการณ์ว่าเมื่อระบบท่อส่งน้ำมันใช้การแล้ว ราคาน้ำมันในต่างจังหวัดจะมีราคาลดลงจนอยู่ในระดับใกล้เคียงกับกรุงเทพฯ แต่อาจไม่ถึงกับราคาเท่ากัน เพราะยังมีต้นทุนค่าขนส่งจากโรงกลั่นน้ำมันไปยังจุดบริการน้ำมัน แต่ราคาจะถูกลงกว่าในอดีตแน่นอน*

**ประธาน** *บริษัทได้กำหนดมาตรการป้องกันการลักลอบขโมยน้ำมันจากท่อส่ง รวมทั้งเหตุท่อส่งน้ำมันรั่วไว้แล้วหรือไม่*

**ผู้แทนบริษัท ขนส่งน้ำมันฯ** *เราจะมีระบบควบคุมด้วยคอมพิวเตอร์ และจัดให้มีหน่วยลาดตระเวนคอยดูแล*

**ผู้แทนสาธารณสุขจังหวัด** *บริษัทได้กำหนดมาตรการรับมือผลกระทบที่จะตามมาหากเกิดอุบัติเหตุกับท่อส่งน้ำมันหรือไม่*

**ผู้แทนบริษัท ขนส่งน้ำมันฯ** *บริษัทได้กำหนดมาตรการตามข้อกำหนดของกรมธุรกิจพลังงานแล้ว เช่น กำหนดให้มีสัญญาณเตือนประชาชนว่า บริเวณนี้มีท่อส่งน้ำมันฝังอยู่ ตรงบริเวณจุดฝังท่อส่งน้ำมันจะมีแผ่นคอนกรีตปิดทับ ป้องกันการขุดเจาะกระทบกระเทือนถึงท่อ ท่อที่ใช้มีความแข็งแรง ทนต่อแรงกดชีทไพล์ได้ และยังมีหน่วยลาดตระเวนของบริษัทคอยตรวจตราดูแล และมีการออกแบบระบบท่อส่งให้สามารถรองรับแรงสั่นสะเทือนจากแผ่นดินไหวได้สูงสุดคือ ๖ ริกเตอร์*

**ผู้แทนสาธารณสุขจังหวัด** *กรณีเกิดเหตุน้ำมันรั่วออกจากท่อส่งน้ำมันที่อยู่ในลำน้ำ บริษัทได้กำหนดแผนการรับมือไว้ว่าจะสามารถจัดการควบคุมได้ภายในเวลาเท่าใด*

**ผู้แทนบริษัท ขนส่งน้ำมันฯ** *ถ้าเกิดเหตุขึ้น บริษัทสามารถปิดวาล์วส่งน้ำมันได้ทันที แต่ในส่วนของน้ำมันที่รั่วออกมาแล้วและไหลลงสู่แหล่งน้ำ อาจต้องใช้เวลาในการบล็อก จึงไม่อาจระบุเวลาแน่นอนได้*

**ผู้แทน สนง.โยธาธิการฯ** *ขออนุญาตสอบถามบริษัทสองเรื่อง เรื่องแรก ท่อส่งน้ำมันถือเป็น “อาคาร” ตามกฎหมายว่าด้วยการควบคุมอาคารหรือไม่ เรื่องที่สอง ถ้าท่อส่งน้ำมันถือเป็นอาคารตามกฎหมายดังกล่าว บริษัทได้ดำเนินการขออนุญาตกับองค์กรปกครองส่วนท้องถิ่นแล้วหรือไม่*

**ผู้แทนบริษัท ขนส่งน้ำมันฯ** *ท่อส่งน้ำมันไม่ถือเป็นอาคารตามกฎหมายดังกล่าว และทางบริษัทได้ดำเนินการขออนุญาตกับกรมธุรกิจพลังงานแล้ว*

/**ประธาน** ...

**ประธาน** ขอเชิญนายอำเภอเมืองอ่างทอง และนายอำเภอไชโยในฐานะเจ้าของพื้นที่ให้ข้อมูลเพิ่มเติม

**นายอำเภอเมืองอ่างทอง** พื้นที่ก่อสร้างสิ่งล่วงล้ำลำน้ำในส่วนของอำเภอเมืองอ่างทอง คือคลองทุ่งนา

อยู่ใกล้กับแผงโซลาร์เซลล์ ซึ่งบริเวณนี้แทบไม่มีสภาพเป็นคลองแล้ว จุดที่สองคือคลองบางแก้วซึ่งอยู่ห่างจากจุดแรกไม่ถึง ๑ กิโลเมตร ตอนนี้ยังไม่ทราบว่าบริษัทจะใช้วิธีการเจาะลอดตั้งแต่ใต้ทางแยกต่างระดับอ่างทอง หรือจะใช้วิธีการขุดเปิด ถ้าใช้วิธีขุดเปิด โดยเฉพาะบริเวณคลองบางแก้ว ต้องขุดลึกไม่น้อยกว่า ๗-๘ เมตร ซึ่งอาจจะมีผลกระทบต่อชุมชน และสถานีจำหน่ายแก๊สที่อยู่ใกล้เคียง

**ผู้แทนบริษัท ขนส่งน้ำมันฯ** บริษัทจะใช้วิธีเจาะลอดตั้งแต่บริเวณใต้ทางแยกต่างระดับอ่างทองเป็นต้นมา เพื่อลด

ผลกระทบต่อชุมชน

**ผู้แทนนายอำเภอไชโย** พื้นที่ก่อสร้างสิ่งล่วงล้ำลำน้ำในส่วนของอำเภอไชโย คือคลองบางศาลา

และคลองมหานาม โดยอำเภอได้แจ้งให้องค์การบริหารส่วนตำบลชัยฤทธิ์ และเทศบาลตำบลไชโย ดำเนินการจัดประชุมรับฟังความคิดเห็นของประชาชนในพื้นที่แล้ว ปรากฏว่าประชาชนในพื้นที่ส่วนใหญ่ให้ความเห็นชอบ

**ประธาน** ปกติการใช้วิธีเจาะลอดจะดำเนินการอย่างไร

**ผู้แทนบริษัท ขนส่งน้ำมันฯ** บริษัทจะใช้เครื่องจักรในการขุดเจาะ โดยจะมีทั้งเครื่องจักรขนาดใหญ่และ

ขนาดเล็ก

**ผู้แทน สนง.โยธาธิการฯ** ตามที่บริษัทแจ้งว่าได้วางแนวท่อห่างจากเขตทางหลวง ๕ เมตร ตามข้อกำหนดของกรมทางหลวง ไม่ทราบว่าทางบริษัทได้ดำเนินการขออนุญาตกับกรมทางหลวงหรือไม่

**ผู้แทนบริษัท ขนส่งน้ำมันฯ** บริษัทได้ดำเนินการขออนุญาตกับกรมทางหลวงเป็นที่เรียบร้อยแล้ว

**มติที่ประชุม** คณะกรรมการฯ มีข้อสังเกตให้ผู้ขออนุญาตต้องดำเนินการตามมาตรการลดผลกระทบต่อชุมชน มาตรการด้านการจัดการจราจรระหว่างการก่อสร้าง และมาตรการป้องกันและแก้ไขกรณีเกิดเหตุฉุกเฉินกับท่อขนส่งน้ำมันอย่างเคร่งครัด

 **2.2 ข้อกฎหมายและระเบียบที่เกี่ยวข้อง ประกอบการอนุญาตปลูกสร้างอาคาร**

**หรือสิ่งอื่นใดล่วงล้ำลำน้ำ**

**ประธาน** มอบฝ่ายเลขานุการฯ

**ผู้แทนหัวหน้าสำนักงานจังหวัด** การประชุมพิจารณาของคณะกรรมการในวันนี้เป็นการปฏิบัติหน้าที่ตามคำสั่งจังหวัดอ่างทอง ที่ ๑๑๘๕/๒๕๕๑ ลงวันที่ ๑๖ ธันวาคม ๒๕๕๑ มี**กฎกระทรวง ฉบับที่ 63** (พ.ศ.2537) ออกตามความในพระราชบัญญัติการเดินเรือในน่านน้ำไทย พระพุทธศักราช 2456 เป็นกรอบในการปฏิบัติหน้าที่

**มติที่ประชุม** รับทราบ

/**ระเบียบ** ...

**ระเบียบวาระที่ ๓** **เรื่องเพื่อพิจารณา**

ขอความเห็นชอบการก่อสร้างโครงการขยายระบบท่อขนส่ง ผ่านคลองธรรมชาติ จำนวน ๔ แห่ง ในพื้นที่จังหวัดอ่างทอง โดยบริษัท ขนส่งน้ำมันทางท่อ จำกัด

**ประธาน** มอบฝ่ายเลขานุการ

**หัวหน้าสำนักงานจังหวัด** ตามที่บริษัท ขนส่งน้ำมันทางท่อ จำกัด โดยนายเจริญ จารุไสลพงษ์ มีความประสงค์ขอหนังสือรับรองของจังหวัดอ่างทองว่า การก่อสร้างโครงการขยายระบบท่อขนส่ง ผ่านคลองธรรมชาติ จำนวน ๔ แห่ง ประกอบด้วย (๑) คลองทุ่งนา ตำบลบ้านอิฐ อำเภอเมืองอ่างทอง จังหวัดอ่างทอง (๒) คลองบางแก้ว ตำบลตลาดกรวด อำเภอเมืองอ่างทอง จังหวัดอ่างทอง (๓) คลองบางศาลา ตำบลชัยฤทธิ์ อำเภอไชโย จังหวัดอ่างทอง (๔) คลองมหานาม ตำบลไชยภูมิ อำเภอไชโย จังหวัดอ่างทอง ไม่เป็นอุปสรรคต่อแผนพัฒนาจังหวัด ผังเมืองรวม และการรักษาสภาพแวดล้อมของจังหวัด เพื่อประกอบการยื่นเรื่องขออนุญาตก่อสร้างสิ่งล่วงล้ำลำน้ำนั้น เพื่อเป็นการตรวจสอบข้อมูลในเบื้องต้น จังหวัดจึงได้มอบหมายให้หน่วยงานที่เกี่ยวข้องดำเนินการแล้ว ดังนี้

1. มีหนังสือจังหวัดอ่างทอง ด่วนที่สุด ที่ อท 0017.2/๗๑๖๓ ลงวันที่ ๓๑ สิงหาคม 25๖๐ และหนังสือ ด่วนที่สุด ที่ อท 0017.2/๗๑๖๔ ลงวันที่ ๓๑ สิงหาคม 25๖๐ มอบหมายให้สำนักงานทรัพยากรธรรมชาติและสิ่งแวดล้อมจังหวัดอ่างทอง และสำนักงานโยธาธิการและผังเมืองจังหวัดอ่างทอง ดำเนินการสำรวจพื้นที่ และพิจารณาว่าการก่อสร้างโครงการขยายระบบท่อขนส่ง ผ่านคลองธรรมชาติ จำนวน ๔ แห่ง เป็นอุปสรรคต่อผังเมืองรวม และการรักษาสภาพแวดล้อมของจังหวัดหรือไม่
2. มีหนังสือจังหวัดอ่างทอง ด่วนที่สุด ที่ อท 0017.2/๗๑๖๑ ลงวันที่ ๓๑ สิงหาคม 25๖๐และหนังสือ ด่วนที่สุด ที่ อท 0017.2/๗๑๖๒ ลงวันที่ ๓๑ สิงหาคม 25๖๐ให้อำเภอเมืองอ่างทองแจ้งองค์การบริหารส่วนตำบลบ้านอิฐ และให้อำเภอไชโยแจ้งเทศบาลตำบลไชโย และองค์การบริหารส่วนตำบลชัยฤทธิ์ จัดประชุมรับฟังความคิดเห็นของประชาชนว่าการก่อสร้างโครงการขยายระบบท่อขนส่ง ผ่านคลองธรรมชาติ จำนวน ๔ แห่งดังกล่าวมีผลกระทบต่อประชาชนที่อยู่บริเวณใกล้เคียงหรือไม่อย่างไรและจากการตรวจสอบเอกสารประกอบการขออนุญาตในเบื้องต้นแล้วปรากฎว่า บริษัท ขนส่งน้ำมันทางท่อ จำกัด ได้ยื่นเอกสารตามที่กำหนดไว้ในกฎกระทรวงฉบับที่ ๖๓ (พ.ศ.๒๕๓๗) ครบถ้วน

ในลำดับต่อไป ขอให้หน่วยงานที่เกี่ยวข้องชี้แจงรายละเอียดเพิ่มเติม ดังนี้

**ผลกระทบต่อผังเมืองรวม**

**ผู้แทนสนง.โยธาธิการฯ**  จากการตรวจสอบ คลองทุ่งนาและคลองบางแก้ว อยู่ในเขตผังเมืองรวม

/เมืองอ่างทอง ...

เมืองอ่างทอง ส่วนคลองมหานามและคลองบางศาลา อยู่ในเขตผังเมืองรวมจังหวัดอ่างทอง ซึ่งการก่อสร้างไม่ขัดกับผังเมืองรวมทั้งสองแห่ง แต่บริเวณคลองทุ่งนา คลองบางศาลา คลองมหานาม แนวท่อจะต้องถอยร่นห่างจากแนวชายตลิ่งอย่างน้อย ๖ เมตร ส่วนบริเวณคลองบางแก้วต้องถอยร่นห่างจากชายตลิ่งไม่น้อยกว่า ๑๕ เมตร

**ผลกระทบต่อสภาพแวดล้อมกับประชาชนที่อยู่บริเวณใกล้เคียง**

**ผอ.ทสจ.อท.** จากการลงพื้นที่ตรวจสอบสถานที่ พบว่า บริษัทได้มีการทำ EIA และมีแผน

ลดกระทบต่อชุมชนแล้ว ทางสำนักงานฯ จึงไม่ขัดข้อง แต่ขอให้บริษัทมีมาตรการป้องกันผลกระทบต่อสิ่งแวดล้อมทั้งระหว่างก่อสร้าง และหลังก่อสร้างแล้ว

**ผลกระทบต่อแผนพัฒนาจังหวัด**

**หัวหน้าสำนักงานจังหวัด** สำนักงานจังหวัดอ่างทองได้ตรวจสอบแผนพัฒนาจังหวัดประจำปี

งบประมาณ พ.ศ.๒๕61– 2564แล้ว เห็นว่า การยื่นขออนุญาตการก่อสร้างโครงการขยายระบบท่อขนส่ง ผ่านคลองธรรมชาติ จำนวน ๔ แห่ง ของบริษัท ขนส่งน้ำมันทางท่อ จำกัด ไม่ขัดกับแผนพัฒนาจังหวัดแต่อย่างใด

**การจัดเวทีรับฟังความคิดเห็นของประชาชน**

**นายอำเภอเมืองอ่างทอง**  อำเภอเมืองอ่างทองได้แจ้งให้องค์การบริหารส่วนตำบลบ้านอิฐจัดประชุม

รับฟังความคิดเห็นของประชาชนในพื้นที่แล้ว ปรากฎว่าการวางท่อส่งน้ำมันดังกล่าวไม่กระทบต่อประชาชนแต่อย่างใด

**ผู้แทนนายอำเภอไชโย** อำเภอไชโยได้แจ้งให้องค์การบริหารส่วนตำบลชัยฤทธิ์ และเทศบาลตำบล

ไชโย ดำเนินการจัดประชุมรับฟังความคิดเห็นของประชาชนในพื้นที่แล้ว ปรากฏว่าประชาชนในพื้นที่ส่วนใหญ่ให้ความเห็นชอบ

**ผู้แทนสนง.ที่ดินฯ** ขออนุญาตสอบถามผู้แทนกรมเจ้าท่าว่า ตามกฎกระทรวงฉบับที่ ๖๓ “สิทธิครอบครอง” ตามกฎกระทรวงนี้ สำหรับกรณีนี้ ต้องให้บริษัทขออนุญาตจากกรมทางหลวงใช่หรือไม่

**ผู้แทนเจ้าท่าภูมิภาค** ตามกฎกระทรวงฉบับที่ ๖๓ มีหลักการว่า ถ้าการก่อสร้างสิ่งล่วงล้ำลำน้ำผ่านหน้าที่ดินของใคร ไม่ว่าจะเป็นของเอกชนหรือรัฐ จะต้องมีหนังสือรับรองจากเจ้าของที่ดินก่อน และต้องยื่นพร้อมกับหลักฐานอื่นๆให้แก่กรมเจ้าท่า

**ประธาน** ส่วนที่ผ่านคลองชลประทาน บริษัทได้ขออนุญาตกับกรมชลประทานแล้วหรือไม่

**ผู้แทนบริษัท ขนส่งน้ำมันฯ** บริษัทดำเนินการขออนุญาตกับกรมชลประทาน และได้ชำระค่าธรรมเนียมกับกรมธนารักษ์เป็นที่เรียบร้อยแล้ว

**ผู้แทนโครงการชลประทานฯ** ขณะนี้ทางโครงการชลประทานฯ กำลังดำเนินการตรวจสอบกับโครงการส่งน้ำและบำรุงรักษามหาราชว่าบริษัทได้ยื่นคำขออนุญาตมาแล้วหรือไม่

**ผู้แทนสนง.ธนารักษ์ฯ** บริษัทได้ดำเนินการชำระค่าธรรมเนียมเรียบร้อยแล้ว

/**ผอ.ทสจ.**...

**ผอ.ทสจ.อท.** ขอชี้แจงเพิ่มเติมว่า พื้นที่คลองบางศาลาอยู่ในความรับผิดชอบของกรมชลประทาน จึงเห็นว่าคณะกรรมการฯ มีอำนาจพิจารณาให้ความเห็นชอบได้เพียงสามแห่งเท่านั้น

**ประธาน** สรุปว่า คณะกรรมการฯ มีมติเห็นชอบสามแห่ง ส่วนคลองบางศาลาอยู่ในความรับผิดชอบของกรมชลประทาน ให้บริษัทไปดำเนินการขออนุญาตกับกรมชลประทานต่อไป

**มติที่ประชุม** ที่ประชุมได้มีมติเห็นชอบว่าโครงการขยายระบบท่อขนส่ง ผ่านคลองธรรมชาติ จำนวน ๔ แห่ง ในพื้นที่จังหวัดอ่างทอง โดยบริษัท ขนส่งน้ำมันทางท่อ จำกัด ดังกล่าวไม่ขัดต่อแผนพัฒนาจังหวัด ผังเมืองรวม และการรักษาสภาพแวดล้อม โดยคณะกรรมการฯ มีข้อสังเกตให้ผู้ขออนุญาตต้องดำเนินการตามมาตรการลดผลกระทบต่อชุมชน มาตรการด้านการจัดการจราจรระหว่างการก่อสร้าง และมาตรการป้องกันและแก้ไขกรณีเกิดเหตุฉุกเฉินกับท่อขนส่งน้ำมันอย่างเคร่งครัด รวมทั้งกำหนดมาตรการป้องกันผลกระทบต่อสิ่งแวดล้อมทั้งระหว่างก่อสร้าง และหลังก่อสร้างแล้วด้วย ทั้งนี้ ในส่วนของคลองบางศาลา ตำบลชัยฤทธิ์ อำเภอไชโย คณะกรรมการฯ มีความเห็นว่าเป็นพื้นที่ที่อยู่ในความดูแลของกรมชลประทาน จึงไม่อยู่ในอำนาจตามพระราชบัญญัติการเดินเรือในน่านน้ำไทย พระพุทธศักราช ๒๔๕๖ คณะกรรมการฯ จึงไม่มีอำนาจพิจารณาให้ความเห็นชอบ ให้ผู้ขออนุญาตไปดำเนินการขออนุญาตกับกรมชลประทานต่อไป

**ระเบียบวาระที่ ๔ เรื่องอื่นๆ**

ไม่มี

**เลิกประชุม** เวลา ๑๒.๐๐ น.

(นายวรพงศ์เกตุดิษฐ์) ผู้จดรายงานการประชุม

 นักวิเคราะห์นโยบายและแผนปฏิบัติการ

 (นางสาววีรวรรณ จันทนเสวี) ผู้ตรวจรายงานการประชุม

 ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด